
Na koji način muškarac može, nakon razvoda sa suprugom, uzeti svoju djecu, dva sina i dvije kćerke? Da li je tačno da majka nema pravo uzeti djecu, ako se uda? I da li je obavezno obraćanje sudu?


* 
* 
* 
* 
* 
* 
* 

 
Na koji način muškarac može nakon razvoda, uzeti svoju djecu?

Nije obavezno da se parnica vraća na sud, ako se ti složiš da djeca ostanu sa svojom majkom. Međutim, tvoja dužnost je da vodiš brigu o tome šta je bolje i ispravnije za tvoju djecu. Ako je za njih bolje da ostanu sa majkom, onda je i najpreče da kod nje i ostanu, i nije ti dozvoljeno da se tome suprotstavljaš, a ako je njihov ostanak kod tebe za njih bolji, onda ih ti trebaš sebi uzeti. Međutim, to ti nije dozvoljeno prije nego djeca napune sedam godina, prema poznatom stavu u mezhebu imama Ahmeda. Dakle, kada djeca napune sedam godina, muško dijete će samo izabrati između oca ili majke, a žensko dijete će boraviti kod svog oca sve do udaje. Ovo je poznati stav hanbelijske pravne škole, mada po samom pitanju postoji jako razilaženje među učenjacima. U svakom slučaju, ako djeca ostanu i kod majke, njoj nije dozvoljeno da zabranjuje njihovom ocu da ih posjećuje, isto kao što ako budu kod oca, njemu nije dozvoljeno da majci zabranjuje da ih posjećuje. Obaveza vjernika je da se boje Allaha Uzvišenog i Plemenitog, te da zna se da u srcu roditelja, i oca i majke, nalazi milost, ljubav i sažaljenje prema svojoj djeci.Međutim, ako se majka uda za osobu koja nije blizak rod djeci, poznatstav hanbelijske pravne škole jeste da otac ima pravo da ih uzme sebi. U sličnim situacijama najbolje je da se stvar preda sudijama i njihovim presudama, a oni će bez sumnje nastojati da odaberu ono što će biti najkorisnije za dijete, jer je to i najvažnij i cilj, a Allah najbolje zna.92 (Šejh Salih b. Usejmin)


92 Fetava menaril-islam (3/622-623).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


